Novoletno rajanje na Bučki

Učenci smo zadnji dan koledarskega leta preživeli ob branju pravljic, ki so bogata in neizčrpna zakladnica ljudske iznajdljivosti in duhovitosti. Posegli smo po treh zgodbah: Božični pobeg, Najlepše vilinske pravljice in Razvajeni vrabček. Neža Poljanec, Vid Pleterski in Saša Košak so širili bralno kulturo in medkulturni dialog med vse učence in s tem utrdili zavest, da je jezik najpomembnejši del naše kulture. Ob skupnem druženju smo razmišljali o vsebinah knjig ter likovno poustvarjali po medkulturnem učenju po razredih. Med aktivnostjo smo z veseljem sprejeli medse tudi Božička, ki nas je obiskal in nam podelil lepe besede ter nam tudi on pustil lepo pravljico, sladko presenečenje za vsakega izmed nas ter obljubil, da nas v prihodnjem letu še obišče.

Zapisala: Urška Picek







